2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 118 της 15/22 Φεβρ. 1962 (ΦΕΚ Α΄ 31) Περί εισαγωγής της φορολογικής δικονομίας. Έχοντες υπ’ όψιν: α)Τας διατάξεις των άρθρ. 17 παρ. 3 και 25 εδάφ. γ΄ του Κώδικος περί οργανισμού των φορολογικών δικαστηρίων, του άρθρου δευτέρου παρ. 3 και 4 του κυρώσαντος τούτον Ν.Δ. 3845/1958 και των άρθρων δευτέρου και τρίτου παρ. 1 του Νόμ. 4125/1960 «περί κυρώσεως του Κώδικος Φορολογικής Δικονομίας και περί τροποποιήσεως και συμπληρώσεως του Οργανισμού των Φορολογικών Δικαστηρίων και καθορισμού των τελών διαδικασίας», β) το υπ’ αριθ. 1/1961 πρακτικόν γνωμοδοτήσεως της Επιτροπής της παρ. 2 του άρθρ. 2 του κώδικος «περί οργανισμού των φορολογικών δικαστηρίων», γ) το υπ’ αριθ. 26/1961 πρακτικόν γνωμοδοτήσεως του Ανωτάτου Δικαστικού Συμβουλίου Διοικητικής Δικαιοσύνης και δ) τα υπ’ αριθ. 422/1961 και 46/1962 πρακτικά γνωμοδοτήσεως του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Από της κατά το άρθρ. 3 του Β.Δ/τος υπ’ αριθ. 868/1961 «περί συστάσεως πρωτοβαθμίων και δευτεροβαθμίων φορολογικών δικαστηρίων και ρυθμίσεως θεμάτων της οργανώσεως και λειτουργίας αυτών» ενάρξεως της λειτουργίας των τακτικών φορολογικών δικαστηρίων τίθενται εν ισχύϊ αι διατάξεις του Κώδικος Φορολογικής Δικονομίας, επιφυλασσομένων των εν τω δευτέρω μέρει του Νόμ. 4125/1960 και των εν ταις επομέναις διατάξεσι του παρόντος καθοριζομένων ειδικών παρεκκλίσεων. 2.Τα μέχρι και της προτεραίας της ημέρας ενάρξεως της λειτουργίας των φορολογικών δικαστηρίων ασκούμενα ένδικα βοηθήματα εν γένει ενώπιον των υφισταμένων εκδικαστικών επιτροπών και φορολογικών δικαστηρίων πρώτου και δευτέρου βαθμού, περιλαμβανομένου και του Ελεγκτικού Συνεδρίου, εκδικάζονται υπό τούτων κατά την ισχύουσαν διαδικασίαν, διατηρούντων την αρμοδιότητα αυτών μέχρις εκδόσεως οριστικής αποφάσεως. 3.Τα εν πρώτω βαθμώ επιτρεπόμενα ένδικα βοηθήματα κατά πράξεων δημοσίων οργάνων εκ των αναφερομένων εν άρθρ. 73 του Κώδικος Φορολογικής Δικονομίας, εκδιδομένων προ της ημέρας ενάρξεως της λειτουργίας των φορολογικών δικαστηρίων, εάν η προς άσκησιν αυτών νόμιμος προθεσμία λήγη μετά την χρονολογίαν ταύτην και δεν ησκήθησαν μέχρις αυτής, ασκούνται κατά τας διατάξεις του προϊσχύοντος δικαίου, εισάγονται όμως εις τα αρμόδια τακτικά φορολογικά δικαστήρια, όπου λειτουργούσι τοιαύτα και εκδικάζονται παρ’ αυτών, τηρουμένης περαιτέρω της υπό του Κώδικος Φορολογικής Δικονομίας καθοριζομένης διαδικασίας. Όπου δεν λειτουργούσι τακτικά φορολογικά δικαστήρια, εισάγονται εις τας προσωρινώς διατηρουμένας εκδικαστικάς επιτροπάς και δικαστήρια και εκδικάζονται κατά την διαδικασίαν του αυτού Κώδικος, επιφυλασσομένων των ειδικών διατάξεων του παρόντος.  (Αντί για τις σελ. 356,51(α)-356,912(β)  Σελ. 356,51(β) Τεύχος 1449 Σελ. 99 Κώδικας Φορολογικής Δικονομίας 27.Ι.β.1 Η αληθής έννοια των διατάξεων του εδαφ. 1 της παρ. 3 του άρθρ. 1 του υπ’ αριθ. 118/15/22-2-1962 Β.Δ/τος «περί εισαγωγής της φορολογικής δικονομίας» είναι ότι τα εν τω πρώτω βαθμώ επιτρεπόμενα ένδικα βοηθήματα κατά πράξεων δημοσίων οργάνων εκ των αναφερομένων εν άρθρ. 73 του Κώδικος Φορολογικής Δικονομίας, εκδοθεισών προ της 1 Μαρτ. 1962, ασκούνται εντός των προθεσμιών των οριζομένων υπό του προϊσχύοντος του Κώδικος Φορολογικής Δικονομίας δικαίου, εφ’ όσον αι προθεσμίαι αύται είναι μακρότεραι των υπό του άρθρ. 77 του Κώδικος Φορολογικής Δικονομίας οριζομένων. Εάν αύται είναι βραχύτεραι, ισχύουσιν αι προθεσμίαι του ανωτέρω άρθρου του Κώδικος Φορολογικής Δικονομίας. Ένδικα βοηθήματα απορριφθέντα υπό των φορολογικών δικαστηρίων τύποις, ως εκπροθέσμως ασκηθέντα, λόγω διαφορετικής προς την ανωτέρω ερμηνείαν των ως άνω διατάξεων, εισάγονται ενώπιον αυτών προς συζήτησιν επί της ουσίας, αιτήσει του ενδιαφερομένου, υποβαλλομένη εντός ανατρεπτικής προθεσμίας δύο μηνών από της δημοσιεύσεως του παρόντος. (Άρθρ. 29 παρ. 6 Ν.Δ. 4242/1962 (κατωτ. αριθ. 3). Άρθρ.2.-1.Αι περί αποκλεισμού, εξαιρέσεως και αποχής δικαστών διατάξεις των άρθρ. 15-22 της Φορολογικής Δικονομίας δεν εφαρμόζονται προκειμένου περί των προέδρων, των μελών και των γραμματέων των προσωρινώς διατηρουμένων εν λειτουργία φορολογικών δικαστηρίων και εκδικαστικών επιτροπών εις τας περιφερείας, εις τας οποίας δεν συνέστησαν τακτικά φορολογικά δικαστήρια. Επίσης δεν εφαρμόζονται επί τούτων αι περί μονομελούς συνθέσεως του πρωτοβαθμίου φορολογικού δικαστηρίου διατάξεις του Οργανισμού των Φορολογικών Δικαστηρίων και της Φορολογικής Δικονομίας. 2.Τα εξ ιδιωτών μέλη των αυτών εκδικαστικών επιτροπών και φορολογικών δικαστηρίων δεν δύνανται να ορίζωνται ως εισηγηταί προς έκδοσιν αποφάσεως ή προς διεξαγωγήν οιασδήποτε αποδείξεως, ουδέ να χρησιμεύωσιν ως πραγματογνώμονες, μάρτυρες ή ερμηνείς εν τη εκδικαζομένη υποθέσει. 3.Αι ισχύουσαι διατάξεις περί ανεκκλήτου των αποφάσεων των υφισταμένων φορολογικών δικαστηρίων και των εκδικαστικών επιτροπών λόγω του είδους ή του ποσού της διαφοράς εξακολουθούσιν εφαρμοζόμεναι ως προς τας αποφάσεις των εκ των δικαστηρίων και επιτροπών τούτων διατηρουμένων προσωρινώς εν λειτουργία. Σελ. 356,52(β) Τεύχος 1449 Σελ. 100 4.Αι από της ενάρξεως της λειτουργίας των τακτικών φορολογικών δικαστηρίων και εφεξής ασκούμεναι εφέσεις κατ’ αποφάσεων των φορολογικών δικαστηρίων και εκδικαστικών επιτροπών, αφορωσών εις εκδοθείσας προ της χρονολογίας ταύτης διοικητικάς πράξεις διέπονται ως προς την άσκησιν αυτών υπό του ήδη ισχύοντος δικαίου, εισάγονται όμως εις τα τακτικά δευτεροβάθμια φορολογικά δικαστήρια και εκδικάζονται κατά τας διατάξεις της φορολογικής Δικονομίας. Άρθρ.3.-1.Αι περί των εκθέσεων και δικογράφων και αι περί επιδόσεων διατάξεις των άρθρ. 52-67 του Κώδικος Φορολογικής Δικονομίας εφαρμόζονται και επί των κατά την έναρξιν της ισχύος αυτού εκκρεμών φορολογικών υποθέσεων ως προς την περαιτέρω διαδικασίαν. Οι αριθ. 52-67 διωρθώθησαν ως άνω δια της παρ. 3 άρθρ. 4 Ν.Δ. 4600/1966 (κατωτ. αριθ. 5). 2.Τα δικαιώματα των κλητήρων των φορολογικών δικαστηρίων δια τας ενεργουμένας παρ’ αυτών επιδόσεις προσκλήσεων, γνωστοποιήσεων και δικογράφων εν γένει της φορολογικής διαδικασίας καθορίζονται εις ποσόν ίσον προς το παρεχόμενον, κατά τας εκάστοτε ισχυούσας διατάξεις, δια την επίδοσιν των εκδιδομένων υπό των Οικονομικών Εφόρων πράξεων καταλογισμού φόρου κλπ. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 27.Ι.β.2 Κώδικας Φορολογικής Δικονομίας 